El TSJC tanca avui el judici contra el 9-N amb expectació per la declaració d'Artur Mas\nEl fiscal manté la petició d’inhabilitació per a Mas, Ortega i Rigau\tEl fiscal manté la petició d’inhabilitació per a Mas, Ortega i Rigau\nEl TSJC tanca avui el judici contra el 9-N amb expectació per la declaració d’Artur Mas\nEl cas restarà vist per a sentència després d'haver escoltat trenta-quatre testimonis i els informes de les parts\nEl judici al 9-N que ha dut Artur Mas, Joana Ortega i Irene Rigau al banc dels acusats es tanca avui amb els informes de l’acusació i la defensa, els al·legats finals i el famós ‘vist per a sentència’ del jutge del Tribunal Superior de Justícia de Catalunya. Hauran estat cinc dies d’audiència pública per a discernir si els tres acusats van cometre els delictes penals de prevaricació i desobediència. Amb les proves aportades per les parts, els trenta-quatre testimonis interrogats i la declaració dels agents de la Guàrdia Civil que van fer un informe pericial, els tres magistrats que formen el tribunal hauran de redactar la sentència.\nL’ex-president Mas ja ha anunciat que faria una intervenció abans de tancar-se l’audiència del judici. Caldrà veure amb quins termes s’adreça al tribunal. Aquests dies s’han sentit crítiques sobre l’estratègia de la defensa dels tres acusats perquè no assumien la desobediència i pretenien justificar que tot el procés participatiu s’havia fet d’acord amb la llei. Sigui com sigui, el judici restarà vist per a sentència i, a partir d’ací, començarà un recorregut llarg si alguna de les parts presenta recursos a instàncies superiors.\nLa fiscalia i la defensa van ratificar ahir les peticions de condemna i absolució, respectivament, que ja havien formulat en la fase prèvia a la celebració del judici. El fiscal Emilio Sánchez Ulled demana una pena de deu anys d’inhabilitació i una multa de 36.000 euros per a Artur Mas i nou anys d’inhabilitació i una multa de 30.000 euros per a Joana Ortega i Irene Rigau. Evidentment, la defensa sol·licita l’absolució.\nArran de la manca de precedents d’aquesta mena de judicis polítics, fa de mal dir quan hi pot haver la sentència enllestida. Alguns experts judicials diuen que serà cosa de poques setmanes, potser un mes i mig. Però ningú no s’atreveix a assegurar-ho. Quan es dicti sentència –condemnatòria o absolutòria–, les parts podran presentar un recurs al Tribunal Suprem, que podria pronunciar-se d’ací a uns quants mesos (o un any i tot). I encara hi hauria la possibilitat de presentar recurs d’empara al Tribunal Constitucional i després al Tribunal Europeu de Justícia a Estrasburg.\nAcí teniu totes les cròniques del judici:


L'aixeta: Retrovisor: Díaz Ferrán: "Menos samba..."\nPublicat per Vicent Terol a 19:51\nEstic llegint el teu blog per a aprendre català i m'agrada molt llegir-ho que escriures!! Gràcies des de Noruega:)\n6 de desembre de 2012, a les 1:43\nEncantat, Susanne. És un plaer!\nLa veritat és que tinc el bloc una mica abandonat últimament. Estic recuperant algunes entrades antigues que cobren vigència ara degut a l'actualitat. Però sí que vull tornar a una periodicitat d'entrades noves. Vaig organitzant-me...\n6 de desembre de 2012, a les 21:49


Montilla, altre cop senador? - Línia Nou Barris\nLectors|2013-01-22T21:48:57+01:0022 gener 2013|Línia Nou Barris\nAra patim retallades, ben repartides o no, pel deute contret pels anteriors responsables de la gestió del país, el senyor Montilla i el seu superior en ZP. Mentre la crisi econòmica sorgia prop del 2008, i mancaven fons per pagar obres i càrrecs, el Go – vern d’aquests va demanar grans crèdits deixant els dèbits al poble per a un futur on ells ja no governarien. No puc entendre que després d’aquesta nefasta gestió dels nostres impostos el senyor Montilla sota l’aixopluc de ZP, resti altre cop poltronat amb un doble premi, primer un despatx com expresident i després reno-vant càrrec com senador. Ell i el seu govern varen portar a l’actual ruïna les arques catalanes. La classe política surt massa sovint indemne de les seves arriscades empreses. En una companyia privada si un alt càrrec provoca una fallida fraudulenta se’l porta a tribunals i no pas se li regala un nou càrrec amb un bon sou. Si això no servís per a un fiscal, resta el delicte d’errors de forma en la tramitació de lleis i el seu conseqüent traspàs de diners la qual cosa els senyors Montilla i ZP sabien al conèixer els PIB respectius i el deute tan extrem que estaven contractant.\nI si això no fos suficient sempre podem estirar de la jurisprudència ja que a Islàndia estant processant a un alt càrrec del seu propi govern, al senyor Geir Haarde, per negligència en el col·lapse econòmic d’aquell país.\nI si les raons exposades no fossin suficients, sempre ens queda el que sempre resta molt allunyat de les lleis, el nostre sentit comú que ens diu que injust que resulta aquest món entre una classe política d’intocables i un poble que els hi paga el sou, els errors i els regals quan deixen el seu càrrec.


mcabell1 | 3r – Promoció 2013/2022 – Escola Drassanes\n3r – Promoció 2013/2022 – Escola Drassanes\nAquest any, 3r.A som la classe dels Víkings i 3r.B la classe de l´Aigua. Com ens agrada navegar!!!\nArxiu de l'autor: mcabell1\nPublicat el 9 de maig de 2018 per mcabell1\nAhir vam plantar plantes aromàtiques al pati de l’escola. Vam plantar lavanda, menta, romaní, farigola, sàlvia i margarides. Ha quedat molt bonic i ens ho vam passar molt bé. SI VOLEU VEURE LES FOTOS CLIQUEU A L’ENLLAÇ: https://photos.app.goo.gl/V84HfzzDQD6TuZPx6\nPublicat el 17 d'abril de 2018 per mcabell1\nAvui els nens i nenes de segon hem anat a ballar al Dansa Ara. Nens i nenes de moltes escoles de Barcelona hem ballat junts set danses que hem aprés durant el curs. Era molt bonic veure tanta gent ballant … Continua llegint →\nPublicat el 14 d'abril de 2018 per mcabell1\nDijous vam anar a l’espai bombers. Vam aprendre com s’apaga un foc i què hem de fer si hi ha foc a casa. També vam aprendre moltes coses de la feina dels bombers i vam veure cotxes de bombers antics. … Continua llegint →\nHEM ANAT A VEURE ELS GEGANTS\nPublicat el 11 de març de 2018 per mcabell1\nCom que és la festa Major de Barcelona, la Mercè, hem anat a veure els gegants. Hem vist els gegants del Pi i els gegants de la ciutat a la Virreina i tota la resta de gegants a les Drassanes. … Continua llegint →\nHEM FET PLASTILINA\nPublicat el 5 de febrer de 2017 per mcabell1\nA l’aula de ciències hem fet plastilina. Hem posat farina, sal, oli i aigua. Ho hem amassat i hem posat colorant. Ens ha quedat una plastilina molt vistosa i hi hem jugat.\nA l’escola hem celebrat el dia de la Pau. Hem fet el símbol de la pau i les lletres que deien pau entre tots al pati. També hem vist unes pel.licules animades sobre que no ens hem de barallar.\nHem anat al teatre Tantarantana i hem vist una obra de titelles que es diu DINO. Era la història d’una nena i un dinosaure que es fan amics.\nAquest any anem a la piscina. Nedem amb xurro o sense xurro. És molt divertit!!!\nPublicat el 14 de gener de 2017 per mcabell1\nA la classe tenim tres peixos en un aquari. Els hem posat noms. Es diuen: Negret, Groguet i Rap.\nA l’escola han vingut els reis de l’Orient. Ens han deixat uns puzzles, un bingo i joc de fustes. Gràcies reis!!!\nÚLTIM ANY AMB ELS MITJANS!\nArxius Selecciona el mes setembre 2018 (2) maig 2018 (1) abril 2018 (2) març 2018 (1) febrer 2017 (4) gener 2017 (2) desembre 2016 (7)


El Bioparc, amb l’ajuda de joves, realitza una solta d’ocells protegits – BÉTERA – toda la información del Bétera, Valencia\nEl Bioparc, amb l’ajuda de…\nEl Bioparc ha celebrat este divendres la culminació del projecte ‘Acull un ocellet’ mitjançant una solta col·lectiva de diferents espècies d’ocells protegits, en la qual han col·laborat cinc centres valencians que acullen a joves amb diversitat funcional, a més de nombrosos voluntaris.\n‘Acull un ocellet’ uneix benestar animal, cuidat de la naturalesa i donar una segona oportunitat a espècies aviàries protegides, com els falciots, que van caure entre el final de la primavera i el principi de l’estiu i que per a sobreviure han necessitat cures per a créixer, madurar i una vegada passat el procés tornar al seu medi natural.\nEn el projecte han participat voluntaris de centres especials, com a persones amb diversitat funcional, en risc d’exclusió social i discapacitats, a més de la Fundació Bioparc, el Col·legi de Veterinaris de València, la Fundació Acavall i Simbiosi Espai Ambiental i ha col·laborat la Conselleria d’Agricultura, Desenvolupament Rural, Emergència Climàtica i Transició Ecològica.\nEls col·laboradors i els voluntaris formen un equip des del principi, ja que les gestions s’inicien quan comencen les mobilitzacions cap a centres de dia, com l’Associació Familiars Alzheimer València (AFAV), i romanen des de llavors units i involucrats per a millorar la qualitat de vida dels usuaris que acullen els ocells orfes i es contribueix a la consolidació de xicotets exemplars com els falciots, els avions o els passeriformes.\nSobre els voluntaris, la presidenta de la Fundació Acavall, Naza Hernández, ha explicat que “no tenen moltes oportunitats de demostrar el seu potencial i el seu talent, ni de retornar a la comunitat el que obtenen d’ella, llavors a través de la cura d’ocells orfes estes persones es col·loquen en un lloc diferent, passen de ser les cures a cuidadors i a convertir-se en ciutadans valuosos per a tota la comunitat”.\nAixí mateix, també s’ha assenyalat la importància de la implicació ciutadana en la protecció de la fauna i el medi ambient i la presidenta del Col·legi de Veterinaris de València, Inmaculada Ibor Martínez, ha manifestat que les entitats que han participat en el projecte defensen “la unitat entre el benestar animal, humà i del medi ambient i, en este cas, a través de la cura dels animals hi ha una sèrie de persones que es beneficien emocionalment”.


Excel·lent balanç de la tasca del Punt Òmnia de la Seu d’Urgell - El Periòdic d'Andorra\nExcel·lent balanç de la tasca del Punt Òmnia de la Seu d’Urgell\nL’espai d’accés i formació va oferir 30 tallers l’any passat\nPublicat el Dijous, 19 de gener de 2017 | 05:15 h\nEl Punt Òmnia de la Seu d’Urgell. | AJUNTAMENT DE LA SEU\nEl Punt Òmnia de la Seu d’Urgell ha tancat el 2016 amb unes xifres «molt positives», tant pel que fa a l’organització de formacions com a nombre d’usuaris. L’any passat el servei va oferir 30 tallers amb diferents temàtiques, com les xarxes socials, els fulls de càlcul, el retoc d’imatge, la navegació a Internet o Instagram, entre d’altres. D’altra banda, l’espai va sumar prop de 300 participants en les activitats programades i va registrar més de 6.300 usos.\nCal recordar que les programacions i formacions que ofereix el centre urgellenc són trimestrals, fet que permet que hi hagi una rotació tant d’usuaris com de formacions vinculades a les Tecnologies de la Informació i la Comunicació (TIC).\nEl Punt Òmnia de la Seu té com a objectiu acostar les TIC a tots els ciutadans, tot treballant la inclusió social. A més a més, es planteja com una eina per trencar la bretxa digital, fer de les noves tecnologies una oportunitat de treball i comunicació, i facilitar formació per a la inserció social i laboral.\nImplicació en projectes / El servei també pren part en la creació de nous projectes, que són, en ocasions, «el resultat d’un treball de detecció de necessitats per part del propi recurs», segons indica la tinenta d’alcalde d’Atenció a les persones de l’Ajuntament de la Seu d’Urgell, Anna Vives. La regidora urgellenca especifica que «l’alt grau d’eficiència ha afavorit una fidelització dels participants que facilita l’observació de demandes i la materialització de propostes concretes per donar-hi resposta».\nVives remarca que un «bon exemple» d’aquesta tasca és l’Òmnia Kids, un projecte adreçat a nens i nenes amb dificultats de desenvolupament, compartit amb els Serveis Socials Bàsics i el Centre de Desenvolupament Infantil i Atenció Precoç (CDIAP) de l’Alt Urgell, que compta amb la col·laboració de diferents agents del territori.\nD’altra banda, el Punt Òmnia també està vinculat a d’altres entitats de la ciutat, com el Consorci d’Atenció a les Persones de l’Alt Urgell, amb el projectes Escampem la boira (destinat a facilitar a fer xarxa entre persones) o Som capaços (per a persones amb diversitat funcional); el Centre de Desenvolupament Infantil i d’Atenció Precoç (CDIAP), el Servei d’Intervenció Especialitzada (SIE) i el Centre Obert, el Taller Claror, el Centre de Dia de Salut Mental de la Fundació Sant Hospital, l’Oficina de Treball de l’Alt Urgell, la regidoria de Gent Gran de l’Ajuntament urgellenc, el Departament de Justícia (col·laborant en el programa de treballs en benefici de la comunitat) i l’Oficina Jove de l’Alt Urgell.


Les vendes de Renault cauen en un 4,5% el primer semestre de l'any\nLes vendes de turismes i vehicles comercials lleugers del grup Renault van caure a tot el món un 4,5% el primer semestre de l'any. En total, la companyia automobilística francesa va lliurar 1,22 milions de vehicles. Responsables de l'empresa expliquen que aquesta disminució de les vendes es deu fonamentalment a l'entorn econòmic incert i a la recessió del mercat europeu. Per marques, els lliuraments mundials de la firma Renault van baixar un 5,6%, mentre que els de la seva filial sud-coreana Samsung van créixer un 10,6%, i els de la romanesa Dacia van pujar un 14,8%.\nA l'Europa occidental, on el mercat va baixar un 2,8% durant el primer semestre del 2003, Renault va vendre 952.596 unitats, cosa que suposa una caiguda del 6,8% respecte al mateix període del 2002, mentre que a la resta del món les seves vendes, malgrat un fort retrocés al Brasil i a l'Argentina, van augmentar un 4,4%. Renault ha patit especialment per la caiguda de les vendes en el seu principal mercat, França, on el descens ha estat del 7,8%, i altres mercats on té una especial penetració, com Bèlgica, Portugal i Espanya, que va ser el cinquè mercat de Renault durant aquest primer semestre. Renault ha assenyalat que, tot i així, ha anat millorant les seves posicions a l'Europa occidental durant aquests sis mesos, i ha acabat el semestre amb un avanç de l'11% de les seves vendes al juny. Es pretén mantenir aquesta dinàmica, gràcies a l'èxit de l'Scenic II des del seu llançament al juny i de l'arriba a la tardor de noves versions del Mégane II.


A l'ombra del crim: Assassins de Girona, de diversos autors\nHe conclòs avui la lectura de la nova antologia de relats publicada per Llibres del Delicte. Parlo en aquest cas d’Assassins de Girona, formada per 13 històries d’autors gironins que s’aproximen al crim des de posicions ben diferents. Els autors són, per ordre d’aparició dins del recull: Jordi Dausà, Jair Domínguez, Mar Bosch, Damià Bardera, Matthew Tree, Maribel Torres, Pep Prieto, Anna Carreras, Andreu Pérez, Cristina Malagelada, Miquel Aguirre, Josep Torrent i Salvador Macip.\nDe les antologies llegides en els darrers temps (i n’hi ha cada cop més, per fortuna), diria que aquesta és la més heterodoxa. La negror (per fortuna també) cada cop mostra fronteres més permeables. Aquí està enfocada des d’angles molt diversos, amb poca adhesió als cànons establerts i una gratificant amplitud de mires. No puc dir gaire cosa, perquè el volum encara no és a la venda. El tindrem a les llibreries a partir de setembre. Per tant, res més lluny de la meva intenció que començar a fer d’insensata reveladora de secrets.\nTanmateix diré, això sí, que m’ha resultat d’una agradable lectura. Com acostuma a passar en aquests casos, hi ha relats que m’han agradat molt i d’altres que no tant. Alguns autors tenen problemes en rematar els finals, cosa que succeeix amb una certa freqüència, de la mateixa manera que d’altres han de recordar que un relat no és un capítol de novel·la. Dit això, el conjunt em sembla força reeixit.\nDestaco que he rigut amb Miquel Aguirre i somrigut amb Matthew Tree, que m’han semblat oportuns els canvis de punts de vista en les històries de Josep Torrent i Cristina Malagelada i, per damunt de tot, valoro molt positivament les aportacions de cinc històries: els quatre primers relats (Dausà, Domínguez, Bosch i Bardera), que representen una enorme alenada d’aire fresc exempt de cotilles i manies, originals i ben escrits; i l’encertat colofó que tanca el volum, el bell i fins i tot poètic text de Salvador Macip. Com sempre, llegir-lo és un plaer.\nPublicat per Anna Maria Villalonga a dimecres, d’agost 23, 2017\nEtiquetes de comentaris: Llibres del Delicte, narrativa negra, relat breu, ressenya\nSi tot va bé, serà la meva propera lectura. Veig que t'ho has passat bé. Això m'anima molt.\nA veure si em fixo en els detalls que dius (per aprendre)\n23 d’agost de 2017, a les 20:28\nSí, l'he llegit de pressa, m'ha entretingut molt enmig de tanta feina que tinc. Sempre hi ha relats que rutllen menys, en totes les antologies, però el conjunt és ben distret.\n23 d’agost de 2017, a les 20:40\nMe l’apunto. M’agrada llegir relats sempre, i a més són molt oportuns quan s’està aclaparada de feina. Gràcies!\n27 d’agost de 2017, a les 3:43\nConvocatòria de la V Edició del Premi Memorial Agu...


La Portellada commemora del Dia de la Nena amb un mural per la igualtat | Matarranya Media\nTema: CRA Alifara · igualtat · Pacte d'Estat contra la violència de gènere\nEl passat 11 d’octubre es va commemorar el Dia de la Nena declarat per la UNESCO. Coincidint amb esta data el col·legi de la Portellada va inaugurar un mural per la igualtat realitzat per tots els xiquets i xiquetes del centre. El mural es titula: “L’oceà de la Igualtat” i en ell es representen multitud de criatures diferents, però iguals en drets. Per a la seua realització, l’alumnat va participar en un taller previ sobre igualtat on van expressar les seues opinions i emocions en forma de dibuixos. En la proposta va treballar el col·lectiu Las Zagalas d’Alcanyís, el qual va fer el disseny final a través de les idees proposades pels alumnes. “Els nens i nenes són una font inesgotable de creativitat i originalitat” explicava l’artista Sara Magallón, “tenien moltes idees, però es repetien els dibuixos marins i vam triar esta idea; perquè quin lloc hi ha més divers que l’oceà, on conviuen multitud d’espècies?”.\nEl centre educatiu compta amb un pla d’igualtat, en el qual al llarg de l’any duen a terme diferents activitats. Ja des d’infantil treballen a través de contes cooperatius la igualtat i el llenguatge no sexista. Esmeralda Gallán, tutora de primària, reconeix la importància de treballar des de petits la igualtat perquè “els nens són el present i el futur de la societat, són els que la dirigiran, i si des de petits ells assumixen com una cosa natural la igualtat entre sexes, això esdevindrà en una societat més igualitària i justa per a tots“.\nEste mural és la punta de l’iceberg de tot el treball que desenvolupen dins de les aules en relació a este tema. “La nostra filosofia és que els nens participen i siguen els protagonistes”, comptava Susana Tomeo la tutora d’infantil, per això van enfocar el projecte a través de tallers, on van fer tempesta d’idees, van parlar i van debatre”. Amb les idees ben clares es van posar a la feina, perquè van ser també els mateixos alumnes els que van pintar el mural en la paret de l’escola.\nA l’acte d’inauguració van estar convidats tots els pares i mares i va comptar amb la participació de l’artista Sara Magallón, del col·lectiu las Zagalas; Gloria Serrat, alcaldessa de la població; Esmeralda Gallan i Susana Tomeo, tutores de l’escola; un representant de l’AMPA i, és clar, els nens i nenes de la població, que van preparar unes paraules i van finalitzar l’acte amb un ball per la igualtat.\nLa iniciativa ha estat organitzada per l’AMPA de la població amb la col·laboració de l’aula de la Portellada del CRA Alifara i el finançament de l’Ajuntament de la Portellada dins del Pacte d’Estat contra la violència de gènere.


TodoRunners Ràdio Esther Guerrero defensarà el títol de campiona d'Europa del relleu mixte amb Espanya a Lisboa - TodoRunners Ràdio\nEsther Guerrero defensarà el títol de campiona d’Europa del relleu mixte amb Espanya a Lisboa\nDes 04, 2019 José Luis Robel Cross, Notícies 0\nEsther Guerrero, del New Blanace T, ha estat seleccionada per la Reial Federació Espanyola d’Atletisme per participar en el Campionat d’Europa de Cros, que se celebrarà el pròxim diumenge, a Lisboa, Portugal.\nL’atleta, de Banyoles, participarà en la categoria del relleu mixte i la selecció espanyola té l’encàrrec de defensar el títol continental aconseguit la temporada passada a Holanda. Entre els atletes que van penjar-se l’or el curs passat a Tilburg hi havia Guerrero. A més, el 2017 ja va penjar-se una medalla de bronze també en el relleu d’Europa de cros a Eslovàquia.\nCinc catalans més\nLaia Casajoana (JAS) participarà en la categoria Sub23, Élia Saura (CA Canaletes) a la Sub20, Adam Maijó (AAC) a la Sub20, Said Mechaal (PdC) i Abdessamad Oukhelfen (CA Igualada) a la Sub23.\nFotografia: New Balance.\ncros, Esther Guerrero, RFEA\nLa Sansi de Viladecans, el 8 de desembre La Marató de Tarragona 2020 estrena modalitat per relleus\nEsther Guerrero guanya dos Campionats...


Un moment de La Gran Duquessa de Gerolstein’\nLa cinquena proposta de la programació encertadament eclèctica que La Sala d’Argentona té aquesta temporada va consistir dissabte dia 11 en la interpretació en petit format i acompanyament de piano de ‘La Gran Duquessa de Gerolstein’. Es tracta d’una òpera bufa del músic nascut a Alemanya i nacionalitzat francès Jacques Offenbach (1819-1880), principal referent d’aquest tipus de composicions còmiques al segle XIX.\nEstrenada a París l’any 1867, és una partitura que no s’havia representat mai amb el llibret en català. I ha estat la jove Companyia Bratislava, creada el 2013 per un actor i tres actrius formats a l’Institut del Teatre i especialitzats en el gènere musical, que s’ha decidit a traduir-la, adaptar-la i portar-la a escena com a primer treball col·lectiu. L’estrena va ser el gener de 2014 al Teatre Gaudí. Poc després va fer una segona estada a Barcelona, a l’Almeria Teatre, i també ha recorregut altres sales de diferents localitats. Ara, amb la funció d’Argentona inicia una segona gira. Malgrat la seva trajectòria encara reduïda, val a dir que els Bratislava han merescut ja dues nominacions als Premis Butaca de l’any passat i una als Premis de la Crítica de Teatre d’aquest 2015.\nÈxit dels musicals\nA tomb de la conveniència d’haver inclòs aquesta obra entre les propostes de La Sala, convé tenir present que, malgrat la crisi, els bons resultats que expressen les estadístiques globals d’espectadors de teatre al nostre país es deuen en bona part a l’atractiu que els musicals són capaços de motivar entre públics ben diversos. Per sort, aquest fenomen té repercussions positives més enllà dels locals amb molt d’aforament o de les companyies més reconegudes. Així, l’èxit del gènere ha significat un esperó per al sorgiment de nous grups i de professionals amb bona preparació com a actors, cantants i músics. Aquest és el cas dels joves protagonistes de ‘La Gran Duquessa de Gerolstein’.\nExcés de voltes\nLa consideració d’aquests mèrits no treu que en la valoració de la representació vista a La Sala s’hagin d’assenyalar alguns aspectes desenfocats. El principal és l’opció per una interpretació passada de voltes i transvestida (els papers masculins els fan les actrius i la Duquessa és l’actor). Això, que d’entrada suscita riallades simpàtiques, força massa els personatges a encasellar-se en un codi de paròdia sobreactuada, els limita molt les possibilitats expressives, distorsiona el desenvolupament del mínim fil argumental i al capdavall l’exageració repetitiva acaba cansant. A més, a l’òpera d’Offenbach no li fa cap favor la dosi afegida de frivolitat, perquè el que narra ja és ben bé una bufonada i el seu entramat musical és igualment pura lleugeresa. Es vulgui o no, l’efecte del tractament de caricatura a què l’han sotmès els membres de la Companyia Bratislava rebaixa i empetiteix l’original. Això no obstant, se’ls ha de reconèixer i agrair un formidable desplegament d’energia interpretativa. Tots es multipliquen en diversos personatges i mitjançant la realització de números cantats o ballats, el recitat de fragments de diàleg i també l’execució de melodies amb uns quants instruments, donen vida a la ficció de ‘La Gran Duquessa de Gerolstein’, una aristòcrata tan delerosa de capricis bèl·lics com de satisfer l’entrecuix.


L'acusat d'amenaçar una noia de tallar-li el coll i intentar violar-la nega els fets - Diari de Girona\nL'acusat d'amenaçar una noia de tallar-li el coll i intentar violar-la nega els fets\nLa fiscalia demana 8 anys de presó i 1.350 ? de multa per delictes d'agressió sexual i lesions\nacn/ddg | figueres 16.01.2018 | 08:45\nL´acusat durant el judici ACN\nVist per a sentència el judici contra l'acusat d'intentar violar una noia al replà d'un bloc de pisos abandonat del carrer Peralada de Figueres i amenaçar-la amb tallar-li el coll amb un tros de vidre.\nAhir, durant la segona jornada del judici que va començar el 19 de desembre, van declarat la víctima i l'acusat. El cas es remunta a la matinada de l'11 de març del 2017.\nLa fiscalia manté la petició de 8 anys de presó i multa de 1.350 euros per delictes d'agressió sexual i lesions. La defensa demana l'absolució. L'acusat nega l'agressió sexual.\nLa víctima va detallar que va conèixer l'agressor aquella mateixa nit en un bar perquè tenien amics en comú. Van estar prenent unes copes plegats i també consumint cocaïna. Després d'estar un parell d'hores tots quatre junts al bar, van decidir marxar i van anar a casa de l'altra parella.\nSegons va declarar la denunciant, allà van continuar prenent alcohol i drogues fins que «es van acabar» i van decidir anar a buscar més cocaïna. L'home la va portar fins a un bloc de pisos abandonat del carrer Peralada de Figueres.\nVa ser allà on, relata, l'acusat la va intentar violar. La víctima se'l va poder treure de sobre i fugir fins al replà però, segons va relatar, el processat havia tancat la porta amb clau i no podia sortir.\nPocs després, l'acusat va arribar on era ella. «Duia un tros de mirall trencat, amb una mà em subjectava el coll i a l'altra hi tenia el vidre apuntant cap a mi», va explicar.\nEls crits de la noia van alertar una veïna, que va avisar la Guàrdia Urbana.\nLa fiscalia sosté que quan els agents van arribar, van haver de trencar la porta amb una pota de cabra per alliberar la dona.\nL'home va fugir escales amunt i es va trencar el peu saltant pel teulat. Els agents el van detenir poc després. L'home sosté que la víctima es va posar «histèrica» perquè no tenien més cocaïna i es va posar a cridar sense motiu.\nEl processat no ha sabut explicar per què la Guàrdia Urbana el va veure subjectant un tros de vidre trencat. Assegura que no tenia cap lesió ni tall a les mans.


El descens a l’infern de l’horror dels camps d’extermini nazis, reflectit com mai ho havíem vist ni sentit en la insòlita proposta fílmica “El hijo de Saúl/Saul fia” del debutant cineasta hongarès László Nemes, ja el van fer mereixedor del Premi Especial del Jurat al passat Festival de Cannes 2015 i, recentment, ser premiada com a millor pel·lícula de parla no anglesa en els Globus d’Or.\nEn aquest univers de destrucció que va ser l’Holocaust, Saul (Géza Röhrig), membre dels Sonderkomando – jueus al servei de la maquinària d’extermini nazi –, descobreix en silenci el cos d’un noi entre la pila dels cadàvers gasejats quan encara respira agònicament, moments abans que un oficial alemany l’ofegui per sempre. A partir d’aquí arranca la gesta secreta i impossible d’aquest home que vol preservar el cos del noi, com si fos el seu propi fill, per donar-li un funeral jueu com cal. Una determinació insensata, de pura bogeria, feta a través de contactes, confessions, secrets i amagatalls per procurar-se un rabí per donar-li el darrer comiat.\nPodria ser un amor de pare, però és més aviat un gest de dignitat d’un home embrutit per la seva feina, dut fins a l’extrem en el seu va intent de preservar un racó d’humanitat enmig de la barbàrie absoluta. I és que els camps imposen un món alienat on no es permet mostrar sentiments, i la voluntat humana és dominada i esclavitzada enmig dels engranatges d’aquesta fàbrica del terror. Un horror que es pot mastegar i sentir sense haver de recórrer a ensenyar la cruesa de la matança indiscriminada. Aquesta forma d’entreveure el què passa en aquest viatge al cor de les tenebres consisteix en una càmera enganxada a l’esquena i al cos del protagonista, seguint i precedint els seus desplaçaments.\nUna càmera que participarà en les tasques d’empènyer els presos a la càmera de gas, carretejar cossos morts, dur els morts al crematori, llençar les cendres al riu o viure la rebel·lió dins del propi camp. Un recurs narratiu i estètic que crea una sensació immersiva, com si d’un pla-seqüència únic es tractés, amb la presència absolutista del protagonista, que també dóna la impressió de veure i viure un film rodat en primeríssima persona, reproduint un punt de vista subjectiu.\nI després convé destacar especialment un ús excepcional i únic de la banda de so convertida en una polifonia fúnebre de sons, crits, ordres, insults, xiuxiuejos, cops, trets o xiscles, un paisatge sonor que incorpora d’alguna manera allò que les curoses imatges prefereixen no mostrar. Aquesta simfonia macabra de de la cerimònia de la destrucció de l’Holocaust és un rèquiem fet de sonoritats barrejades, solapades, gens harmòniques, que emet una brutícia sonora tan escruixidora pel que evoca, com feridora per l’embat que experimenta l’espectador.\nCrim i càstig: “Irrational man” de Woody Allen


TMB i sindicats negocien a RAC1\nTancar sessió TMB i sindicats negocien a RAC1\nActualitzada el 10-02-2012 17:49\nEl representant del sindicat majoritari de conductors d'autobusos, Saturnino Mercader (CGT), i el director de Comunicació de TMB, Santi Torres, han intentant aproximar posicions en directe a El món a RAC1. El principal escull és el 2,4% de l'IPC del 2011 que TMB reconeix que no pot pagar i insta els sindicats a seure per parlar-ne. Aquests, però, posen com a condició el compromís de TMB de pagar el que marca el conveni. La companyia no ho pot garantir. Saturnino Mercader també ha dit que:\n"Estem reclamant que es compleixi el conveni col·lectiu, el 2011 no vam tenir la pujada salarial de l'IPC. Hauria d'haver augmentat un 2,4 per cent a 31 de desembre. Això estava pactat en conveni amb l'alcalde de Barcelona."\n"Estem contra les retallades del servei, s'han tret línies i freqüències i s'ha tret el bus de barri als barris obrers de Barcelona durant els caps de setmana."\n"Estem en contra de l'augment de tarifes. A Barcelona, tenim el preu del bitllet més car de l'Estat. El bitllet s'ha apujat un 12% i el turístic només un 4%."\n"Reclamem que l'alcalde compleixi la seva paraula. L'augment de l'IPC és paraula i és conveni. Si ho compleix, la vaga queda desconvocada."\n"La ciutat no quedarà aturada, viu encara que no hi hagi transport públic. No és una vaga contra la ciutat de Barcelona sinó contra l'alcalde, que és qui no compleix la paraula."\n"Per un conductor, aquest augment de l'IPC representa 700 euros. L'alcalde ens deu això del 2011 a cada treballador de TMB."\n"Jo cobro 1.400 euros nets cada mes. 16 pagues."\n"La promesa del senyor Trias va ser poques setmanes abans de les eleccions. Quan arriben a l'Ajuntament, ens tornen a donar paraula que el conveni es complirà. Fa 38 dies que incompleixen."\n"Aquesta vaga ja està convocada i assumida per la plantilla. La Barcelona autèntica ens dóna suport. S'hi oposen senyors dels mitjans i dels gremis d'hostelaria afectats."\n"Entre tots estem fent propaganda al Congrés de Mòbils, quan la majoria de la ciutadania no sabia ni que es feia. Malament aniríem si l'economia d'aquesta ciutat depengués d'un congrés que dura tres o quatre dies. Però no l'estem atacant."\n"Barcelona no se'n va a terra per tres dies de vaga de busos i de metro."\n"Que ens diguin com i quan cobrarem el que ens deuen."\nSanti Torres, portaveu de TMB, ha dit que:\n"L'alcalde no és qui negocia el conveni col·lectiu. No és ell qui el compleix o l'incompleix."\n"Nosaltres no podem pagar aquest augment de l'IPC perquè no tenim diners. I a més hi ha una llei que ens ho impedeix."\n"Les empreses de bus i metro de Barcelona han augmentat el sou dels seus treballadors en els últims anys."\n"El comitè d'empresa del bus no va assistir a la reunió d'ahir per parlar d'aquestes mesures."\n"Nosaltres ens comprometem a continuar dialogant i els demanem si us plau que no s'aixequin de la taula."


Campanyes de Display - Agència Digital Barcelona\nQuè fem Canals Display\nCampanyes de Display Ads\nAnuncis que criden l'atenció\nLa nostra obsessió amb les dades combinat amb un enfocament creatiu ens permet destacar en un mercat competitiu i canviant.\nDisplay programàtic en web, mòbil i social media\nGran catàleg de formats (HTML5, gif, video)\nQuadre de control de campanyes personaitzat\nCampanyes de display que criden l'atenció\nComprenem el viatge d'usuari\nEl nostre enfocament basat en dades es tradueix en la nostra major capacitat d'ajudar els clients a comprendre els diferents viatges d'usuari i interaccions en línia. Treballem les diferents segmentacions d'audiències i els entrenem per arribar només als clients més rellevants sense sacrificar visibilitat de marca.\nFormats d'anunci innovadors\nHi ha un gran ventall de formats per comprar espais d'anuncis programàtics per a mòbils, xarxes socials, ordinadors i vídeo. No oferim només el format de banners; els nostres clients tenen accés a un gran catàleg de formats d'anunci: Gif animat, HTML5, adaptables o vídeo. Els nostres clients també gaudeixen de sofisticats anuncis dinàmics que serveixen contingut personalitzat i rellevant per a cada usuari individual per incrementar el CTR i el percentatge de conversió.\nRealitzem un seguiment diari de les campanyes amb constant feedback amb els clients per garantir que el que vam lliurar estigui sempre alineat amb els objectius d'empresa. Construïm panells de control a mida i realitzem informes mensuals amb el rendiment global.\nVisibilitza la teva marca a milions de persones i al menor cost possible\nAconsegueix notorietat de marca, visibilitat i impacte sobre el teu públic objectiu amb una campanya de display.\nEl 95% de el temps que passem a Internet, ho fem llegint notícies, visitant blocs, consultant informació, mirant el nostre email, veient vídeos, etc. Això vol dir que la major part de el temps estem observant el contingut de diferents pàgines web que contenen publicitat. Moltes d'aquestes pàgines web formen part de la Xarxa de Display de Google Ads.\nEls teus anuncis tindran una àmplia visibilitat ja que poden aparèixer en més de 2 milions de llocs web i aplicacions mòbils.\nLa Xarxa de Display de Google és la major xarxa contextual publicitària online que existeix.\nCom funciona la xarxa display\nAquesta xarxa contextual ens permet fer arribar el nostre missatge publicitari en forma d'anuncis gràfics, vídeo i text, per captar l'atenció de possibles clients en un context adequat.\nEls nostres anuncis apareixeran en pàgines web relacionades amb el nostre producte o servei o en pàgines d'interès per al nostre públic objectiu. D'aquesta manera, impactarem a aquest públic sense que ens estigui buscant, simplement estan navegant per Internet i els apareixerà l'anunci en unes pàgines web o altres en funció del context o dels seus propis interessos.\nAquest usuari, encara no té una intenció de compra però sí que pot estar interessat en la nostra oferta i per això no devem perdre aquesta possibilitat. Tenint en compte això, el missatge de l'anunci ha de ser atractiu i creatiu, molt visual.\nAnuncis a la xarxa display\nEl que fa Google Ads per saber on encaixar els anuncis correctament és comprovar el contingut de les diferents webs i aplicacions per conèixer la seva temàtica, el context, les paraules clau utilitzades, etc. També té en compte els interessos dels usuaris, les pàgines que més visiten, el seu historial de recerques, etc.\nA més de banners o creativitats dissenyades amb un professional, Google Ads et permet la creació d'anuncis automàtics. Són adaptables i simplement amb afegir diverses imatges, logos i diversos títols i descripcions, tindrem disponibles totes les mides de banners possibles i diferents combinacions dels mateixos.\nD'aquesta manera, l'eina mostrarà cada un d'ells en funció de la pàgina web, si té més espai publicitari, mostrarà un banner més gran i si no el té, adaptarà les imatges i textos que li hem donat, a una mida més petita .\nImpactar a la nostra audiència a la xarxa de display\nLa segmentació de les nostres campanyes de publicitat a la Xarxa de Display és la part més important i interessant, ja que haurem de tenir especial precaució perquè no se'ns dispari el pressupost en clics o en impressions.\nPer enfocar bé els nostres anuncis i dirigir-nos a l'audiència concreta podem segmentar per paraules clau, temes, emplaçaments concrets, interessos dels usuaris i dades demogràfiques.\nLes possibilitats de segmentació de la publicitat a la Xarxa de Display no són poques i podem impactar a el públic que realment ens interessa.\nTipus de publicitat que podem realitzar a Google Ads Display\nLa Xarxa de Display de Google ens ofereix gran varietat de formats i possibilitats de segmentació:\nOpcions de segmentació\nAnuncis GIF animats\nA més, explotem les noves opcions d'experimentació dels anuncis adaptables que s'optimitzen segons la resposta dels usuaris mitjançant potents algoritmes.\nReducció del ROAS en un 42%\nCombinem de manera creativa formats clàssics de banner d'imatge per a les campanyes de concerts de BCN Clàssics a L'Auditori i el Palau de la Música amb nous formats com l'HTML5, vídeo i anuncis adaptables de Google aconseguint un increment en el CTR global de display de l'64% i una disminució del ROAS del 42%.\nLlença la teva marca amb una gran campanya de display


SERHS Food activa la línea de menús de emergència\nDimecres, 01 Abril 2020 / Publicat a empresa\nDes de l’hospital temporal de la Fira de Barcelona, hotels i centres de Sabadell, Blanes, Lloret, Calella, Granollers, Lleida fins a l’ampliació i extensió del servei d’atenció domiciliària (SAD) a un gran nombre de municipis catalans, són els principals usuaris d’aquest servei i producte adaptat a cada requeriment concret tant a nivell de dietes, com de distribució logística.\nDavant el moment excepcional que està vivint la restauració col·lectiva i la necessitat de donar servei d’alimentació en centres sanitaris, hospitals de campanya o instal·lacions especials, SERHS Food que compta amb l’experiència de més de 40 anys ha implantat aquesta línia d’activitat d’emergència per Ajuntaments, entitats d’atenció social per a persones vulnerables, centres sanitaris i personal operatiu d’emergències. S’han reforçat les mesures de prevenció i control pel covid-19 en tots els centres de gestió o elaboració.\nEn la Cuina d’Alt Rendiment (CAR de Mataró, Barcelona) es preparen plats de 5a gamma, refrigerats o congelats, en monoracions o multiporcions amb la màxima seguretat alimentària i sota el control dietètic de cada tipus d’usuari, clau per al seu nutrició individual i salut. Els menús basats en la dieta mediterrània es presenten per dinar, sopar o en règim de pensió completa, no incorporen conservants ni edulcorants. Només es cuina amb oli d’oliva o alt oleic i ingredients naturals. SERHS Food és la primera i única empresa de restauració col·lectiva d’Espanya que compta amb la certificació FSSC22000 de seguretat alimentària.


Actualizada 19/10/2021 a las 08:32\nEstem ja, sense tirar coets, en la postpandèmia. La Covid devasta encara, però no tan a bastament, i la nova conjuntura social indica una bonhomia renovada. Després del dolor i de la mort, després de la por que no marxarà més, alguns indicadors semblen positius.\nVull dir que algun rastre de llum n’hem heretat. Vegeu, si no, el bombo i platerets de la darrera edició del premi Planeta. Un milió d’euros per la cara, perquè sí, perquè, segons destaquen amb una rialla des de l’editorial, en pandèmia les vendes han pujat vora un vint per cent.\nI no només s’han multiplicat els beneficis. Han proliferat darrerament les llibreries, per exemple, que d’una forma o altra han florit com bolets arreu del territori. En un instant d’eufòria, duts potser per la febrada, podríem proclamar fort que llegim més que mai, si ens atenim a les vendes massives de llibres in situ o via internet.\nLa soledat, l’enclaustrament, la consciència del temps, la consciència de la consciència, semblen haver fet un forat de fondes dimensions i la gent ha descobert la veta lectora ara, quan tenim marges inèdits en la nostra atribolada vida. Però ja se sap que una cosa són les intencions i una altra de ben diferent, els fets. Em temo, escèptic com soc en assumptes culturals, que suren els bons propòsits més que no pas arrela el gust per la lletra escrita.\nDit d’una altra manera, que sospito que tota aquesta llibrerada acabarà dormint el son dels justos a les lleixes sense a penes haver-se sentit tocada, llegida, sentida, païda. Les xifres són el que el premi Planeta a la literatura: xifres. I no tan sols han crescut aquest últim any i mig vendes i llibreries.\nTambé s’han parit, crescut i consolidat autores i autors d’índole diversa, que copen les novetats editorials empesos pels nínxols que ocupen a les xarxes i impulsats per l’onada del sobtat interès per la intel·ligència i la sensibilitat. És curiós en un país on a penes es llegeix. On no es llegeix, vaja.\nEns queda la fe de pensar que aquesta plèiade de nous lletraferits hagin llegit el llibre que han escrit, que han publicat i que publiciten d’hora en hora allà on els deixen.Tant de bo entre tanta faramalla, entre tanta efimeritat, quedin alguns noms que ens entusiasmin anys a venir. Que la morralla no ens faci enterrar els mestres. I renovem així l’esperança en una cultura la qualitat de la qual agonitza, cega.


Ecodiari: La meitat de les fonts d'Osona estan contaminades i una tercera part seques\nRedacció | Actualitzat el 22/03/2022 a les 11:31h\nPer primera vegada en molts anys, la Font de Malla no raja. I no és l'única. Gairebé una de cada tres fonts d'Osona i el Lluçanès estan seques. Així ho determina l'estudi que elabora anualment el Grup de Defensa del Ter sobre el mostreig de nitrats. Aquest dilluns es van presentar els resultats: de les 166 fonts mostrejades, 51 estaven seques.\nA més del greu problema de la sequera, n'hi ha un altre més que conegut: la contaminació d'aquestes fonts per purins. Gairebé la meitat de les fonts analitzades (un 46%) estan contaminades. La mitjana de nitrats és de 61 mg/l, una xifra inferior a la de l'any passat, però que supera el llindar de contaminació fixat per l'OMS (50 mg/l). Podeu consultar tots els mostreigs de fonts en aquest enllaç.\n"El fet de tenir tantes fonts seques fa que el resultat no sigui significatiu", explicava Joel Vidal, del GDT. "Moltes de les fonts que no ragen, són fonts que altres anys estaven molt contaminades", detallava. "En general, ens trobem que en època de sequera la concentració de nitrats és menor. Quan plou més el purí dels camps és arrossegat cap a la font. I quan no, no arriba tant", afegia per la seva banda Ginesta Mary, també del GDT. "Segurament, després d'aquests dies de pluja, trobaríem concentracions més altes", especificava.\nLes fonts (i les zones) més contaminades\nIgual que l'any passat, la font més contaminada és la de Gallisans a Santa Cecília de Voltregà, que ha arribat als 557,6 mg/l, més d'onze vegades el llindar de contaminació. Completen el podi la font del Raig de Torelló, amb 283,8 mg/l, i la font Salada de Gurb, amb 246,4 mg/l.\nSi els resultats es desglossen per zones, a Osona, la Vall del Ges és on el percentatge de fonts contaminades és més alt, ja que un 87% de les fonts analitzades superen el llindar dels 50 mg/l. A la Plana de Vic, un 68% de les fonts analitzades estan contaminades.\nEn canvi, a la part de les Guilleries, el Montseny, el Collsacabra o el Bisaura la situació és totalment diferent. Aquests territoris de muntanya, precisament sense ramaderia industrial, presenten uns nivells de nitrats baixos.\nMapa de les fonts contaminades a Oosna i el Lluçanès d'aquest 2022. Foto: GDT.\nA la zona del Lluçanès, la situació també és "preocupant", ja que el 45% de les fonts superen els 50 mg/l, sobretot concentrades en la part sud del territori.\n[h3]La situació no millora[/h3]\nDesprés d'una vintena d'anys fent mostrejos, "la situació segueix sense millorar", denunciaven des del GDT, malgrat les moratòries, les plantes de tractament de purins, i les declaracions de Zones Vulnerables. "La ramaderia industrial continua regant la terra amb purins sense que la situació dels aqüífers i les fonts millori significativament", alertaven.\nMembres del GDTer a Malla. Foto: @GrupDefensaTer.\nSobre les noves propostes de tecnologies, com per exemple la biorefineria de Muntanyola, des del grup es mostren pessimistes. "Tenim una cabana porcina de 7 porcs per persona, desproporcionada pel territori. Si no se soluciona l'arrel del problema, són pedaços", deia el portaveu del GDT. Per la seva banda, Mary alertava que "moltes vegades la tecnologia només ha ajudat a augmentar la cabana porcina".\n"O hi ha un canvi absolut de model o no hi haurà cap solució", afegia. En aquest sentit, el GDT va insistir que cal apostar per la sobirania alimentària i els petits productors que treballen de manera equilibrada i respectuosa amb l'entorn. De fet, avisaven que amb la crisi actual al sector primari -de l'encariment del petroli- s'està veient com "només un sector arrelat al territori pot aguantar situacions així".\npurinsGrup de Defensa del Tercontaminaciófontsmedi ambientGinesta MaryJoel Vidalnitrats\nReplantar-losEsperar que es regenerin per si mateixos Vots emesos: 865


Una xerrada d’Arcadi Oliveres desborda la Federació Obrera | Viu Molins de Rei\nUna xerrada d’Arcadi Oliveres desborda la Federació Obrera\nElisenda Colell • 02/02/2013\nEl primer acte de l’associació cívica i política Dempeus Molins supera totes les expectatives. S’estrenava divendres al vespre amb Arcadi Oliveres, que va posar sobre la taula grans problemàtiques mundials amb dades esfereïdores.\nEl discurs d’Arcadi Oliveres va captivar als assistents // Dempeus Molins\nLa sala de la Federació Obrera era plena a vessar, literalment. Persones assegudes, dretes i al terra omplien tot el recinte habilitat, i fins i tot a les portes s’hi atansaven persones que no podien ni entrar. En total, es calcula que eren uns 200 espectadors en una sala que no donava a l’abast. Aquest ha estat l’acte que més públic ha reunit des de la inauguració de la nova Federació Obrera.\nNo hi podia haver un primer acte millor que aquest per que Dempeus Molins! es donés a conèixer: una associació que naixia aquest gener per tal de “contribuir a la dinamització de la vida social i política de Molins de Rei fomentant la reflexió i el debat”, tal i com diu el seu propi manifest fundacional. El primer convidat, Arcadi Oliveres, a part de ser conegut com “la veu dels indignats” és el president de l’associació Justícia i Pau i professor d’economia a la UAB.\nEl públic va seure fins i tot al terra a primera fila per escoltar les paraules d’Arcadi Oliveres // Dempeus Molins\nLa sala d’actes de la Federació Obrera es va quedar petita // Dempeus Molins\nI és que, segons Oliveres, “estem governats per una colla d’impresentables”. Va parlar de la banca, i també de les polítiques públiques per fer front al que, “no és cap crisi, és una estafa”. Per exemple, deia, amb tots els diners destinats a la banca en els darrers anys per evitar-ne la seva fallida, “es podria acabar amb la fam al món unes 96 vegades”, problemàtica que ens comença a tocar de ben a prop. La FAO xifrava al 2008 uns 50.000 milions d’euros anuals per eradicar la fam mundial, tot i que als bancs el poder públic els ha lliurat un total de 4.600.000 milions. En canvi la fam ha crescut un 15% i avui “100.000 persones moren cada dia de gana”.\nNo va faltar la referència als desnonaments. A Espanya hi ha un total de 2 milions de pisos buits, tot i que un milió de persones es veuen obligades a viure al carrer. Pel professsor universitari, “els caixers automàtics dels bancs són la millor obra social d’aquests”. Un dels bancs, Goldman Sachs, una entitat que “manipula i enganya” i ha esdevingut el símbol de l’actual crisi financera. Grans directius d’aquests bancs foren Luis de Guindos, Mario Monti o el president del BCE, entre altres. Pel ponent, “els bancs no s’han de salvar i els banquers han de ser jutjats. Si no es fa és una vergonya i una burla de la justícia”.\nDel frau fiscal també se’n va parlar, una xifra que a Espanya ascendeix als 93.000 milions d’euros cada any. El 75% d’aquests provenen d’empreses, bancs i grans fortunes individuals. Companyies com Samsung, Amazon o Google, que evadeixen el 90% d’impostos, bancs com el Santander o el BBVA i fortunes, entre les quals figura el nom de José Maria Aznar. “Que no ens diguin que no hi ha diners, que ens diguin que ho fan molt malament”, exigia Oliveres. Això sense tenir en compte la despesa militar espanyola que es xifra en 52 milions d’euros diaris “sense estar sotmesos a cap amenaça”.\nLa solució que planteja Arcadi Oliveres és la redistribució del treball cooperatiu i la inversió en banca ètica, perquè considera que “els bancs són necessaris” i ens poden beneficiar si no hi ha especulació. Durant la xerrada, Oliveres també es va mostrar favorable a l’independència sempre i quan no es justifiqui per finalitats econòmiques. “La qüestió econòmica no és una qüestió”, va concloure amb rotunditat. En tot cas, Oliveres és partidari, deia, de construir una Catalunya republicana, sense e exercit, solidària amb la resta d’Espanya i el tercer món i amb empreses cooperatives exemplar. Es mostrava, d’aquesta manera, totalment oposat al projecte d’Artur Mas i de l’ANC.\nEtiquetes:162a Fira de la Candelera Arcadi Oliveres Dempeus Molins Federació Obrera Fira de la Candelera Fira de la Candelera 2013


Froilà, a empentes a la sortida d'una discoteca de Madrid\nNOU ALTERCAT DEL FILL GRAN DE LA INFANTA ELENA\nLa policia va a les portes del local a separar el nebot del Rei i el jove amb qui s'estava barallant\nDijous, 16/03/2017 | Actualitzada 02/02/2018 - 20:02\nFroilà, el nebot del rei Felip VI, torna a estar en el punt de mira mediàtic després d'una bronca a les portes d'una discoteca madrilenya. Segons el testimoni que va gravar les imatges -i que va emetre aquest dimecres el programa de Tele 5 'Sálvame'- el fill gran de la infanta Elena va protagonitzar amb un altre jove una baralla en la qual no van faltar empentes i amenaces verbals per part de tots dos.\nSegons el testimoni que suposadament va proporcionar les imatges al programa televisiu, Froilán s'encara amb l'altre jove i li diu: "¿Em pegaràs? Toca'm". Davant aquestes paraules, el noi li respon: "Ets el net del Rei, no et tocaré. Però toca'm tu i així serà defensa pròpia". "M'estàs empenyent tu. Jo no t'estic tocant. Ves amb compte. No em toquis", tanca el net gran del rei Joan Carles. Mentrestant, els amics del primogènit de la infanta Elena l'intentaven calmar: "¡Felip, Felip, para!".\nEl testimoni, que ha parlat a '¡Sálvame!', ha explicat que ha proporcionat les imatges perquè volia que es veiés "quin és el comportament habitual de Froilà", que actualment està de visita a Espanya, ja que està estudiant als EUA, quan surt a la nit.\nAi, Froilán, Froilán... https://t.co/SzjG7hMdib\n— Sálvame Oficial (@salvameoficial) 15 de març de 2017\n"Tenien un problema personal entre ells. Va venir la policia i els van separar [...]. Froilà anava com una mica pujat, no sé si és la seva personalitat, però anava una mica de superior. Era molt estranya la seva manera d'actuar, però sempre et pots escalfar", ha assegurat el jove al programa.\nJaime Peñafiel: "Froilà és un nenet 'pijo' amb amistats inadequades"\nTemes: Família reial Discoteques Sálvame Felip Joan Froilà de Marichalar i Borbó Tele 5


Ens treuen un any de vida - Diari de Girona\nEns treuen un any de vida\nanxel vence 04.10.2020 | 06:00\nEns treuen un any de vida Diari de Girona\nCalcula l'Institut Nacional d'Estadística (INE) que enguany morirà gent que no havia mort mai; però en molta més quantitat. Aquest fúnebre exercici es tancarà amb 51.513 defuncions més que en el passat 2019, de tal manera que l'esperança de vida dels espanyols baixarà un any.\nSegueixen sent molts els anys que vivim (83 i sis mesos, exactament), que per alguna cosa Espanya és un dels països amb el personal més longeu del món. Ens guanyen tan sols Japó, amb 84; i Suïssa, amb un parell de mesos més; però així i tot la veritat és que la bestiola va reduir en dotze mesos les expectatives vitals dels nadons nascuts durant l'epidèmia.\nEl virus de la corona és un lladre, dit sigui sense ànim d'assenyalar cap altre coronat. No només ens ha robat un trimestre de vida normal durant el confinament, a més d'amargar-nos fins que el SARS-CoV-2 es bati en retirada, ves a saber quan. Per si això fos poc, acaba de treure-li un any de vida futura als espanyols, si els càlculs dels comptables de l'INE fossin encertats. I pensar que Joaquín Sabina es queixava, viciosament, que li haguessin robat el mes d'abril.\nÉs una llàstima. Ningú pot demostrar que Espanya sigui el país on millor es viu; però sí un dels llocs del món en què es viu (o vivia) més temps. Almenys fins a la irrupció de virus, un estudi de la Universitat de Washington concloïa que cap a l'any 2040 els espanyols serien els més veterans d'entre tots els habitants de la Terra.\nD'aquí a vint anys (demà passat, en termes històrics) Espanya superaria el Japó, Suïssa i fins i tot Hong Kong, que ara mateix lideren el rànquing d'ancianitat del planeta. Per a aquesta data, els residents en aquest país arribaríem als 86 anys de vida. I les senyores, en particular, alguns més.\nPortàvem camí de ser els campions de la Lliga dels Jubilats fins que la covid-19 ens va situar també en llocs de Champions dins de la classificació general de l'epidèmia. La lògica, si bé indesitjable, conseqüència és que potser baixem alguns llocs en el rànquing i deixem d'aspirar al campionat de longevitat que els investigadors ianquis ens donaven ja per adjudicat.\nCaldria preguntar-se la raó per la qual Espanya bat rècords de contagis i morts així en la primera com en la segona onada de la pandèmia. Atribuïem fins ara aquest desastre als hàbits de la gent llatina, tan donada a les relacions socials, a saludar-se amb petons, a parlar en veu alta i a no guardar les distàncies amb el proïsme; però serà que no.\nEls italians, que són més del Laci que nosaltres, han aconseguit contenir l'expansió de la bestiola a molt baixos nivells, el que sens dubte té més mèrit si es té en compte que aquest país va ser l'epicentre europeu de l'epidèmia durant els nefastos idus de març.\nDescartada aquesta hipòtesi, alguna cosa haurà tingut a veure amb la desgraciada situació actual la gestió dels diversos governs –inclòs el central, naturalment– davant del descontrolat avanç del virus. Potser cal reclamar-los a ells l'any de vida que, segons els que fan els comptes de l'INE, els robarà el virus als espanyols. Una altra cosa és que el tornin, és clar.


L'empresari Miquel Gotanegra rep el premi Talent 2018 en l'àmbit del turisme - Empordà\nEl mes de març, en un acte a Estrasburg (França), va ser guardonat amb l´European Hotel Awards by Reférences 2018, per la seva trajectòria professional en el sector turístic\nEMPORDA,INFO 08.07.2018 | 10:17\nL´empresari Miquel Gotanegra ha estat guardonat amb el premi Talent 2018 en l´àmbit del turisme. Els premis els impulsa l'organització Welcome Talent Society "per donar visibilitat a aquell talent que contribueix a millorar la imatge de marca de Catalunya en diversos àmbits", segons es destaca. El reconeixement es va dur a terme en el decurs de l´acte La Nit del Talent, que es va celebrar dimecres al vespre als Jardins del Recinte Modernista de Sant Pau, a Barcelona. Gotanegra va rebre una escultura dissenyada per l´artista Helena Agustí Maragall i també el segell del 2018 dels premis Talent. "Aquest premi m´encoratja encara més a seguir endavant per contribuir amb el meu petit gra de sorra a fer de Catalunya un País de referència per als visitants", destaca. Gotanegra va fer una referència, en el seu parlament, al fet que el Turisme és la seva vocació, la seva gran passió. Hi ha dedicat fins ara més de 40 anys, tant com a empresari com per mitjà de les entitats amb les que s´ha involucrat.\nÉs el segon premi que rep aquest any. El mes de març, en un acte a Estrasburg (França), va ser guardonat amb l´European Hotel Awards by Reférences 2018, per la seva trajectòria professional en el sector turístic. Aquest guardó li va atorgar la revista Références Hôteliers-Restaurateurs International, de referència al món de la gastronomia i hostaleria de luxe.\n"Aquests premis són un reconeixement al gran esforç de la meva família durant molts anys i als meus equips, que m´han donat suport en tot moment", destaca Miquel Gotanegra.\nA banda de la seva trajectòria professional, Gotanegra té una trajectòria molt destacada a l´àmbit públic i associatiu. Del 1991 al 2003 va ser tinent d´alcalde a l´Ajuntament de Roses; en el període 1998-2002 va ser president de la comissió de turisme de la Cambra de Comerç de Girona; és president de la Federació Catalana de Càmpings i de l´Associació de Càmping de les comarques gironines; vicepresident executiu de la patronal FOEG; membre de consell d´administració del Patronat de Turisme Costa Brava Girona; president de l´Estació Nàutica de Roses i de Roses Comerç; president de l´Associació d´Estacions Nàutiques de Catalunya; vicepresident de l´Associació d´Hostaleria de l´Alt Empordà; i membre de la Federació d´Hostaleria de les comarques gironines.\nMiquel Gotanegra és gerent de Terraza Grup de Roses, empresa familiar creada el 1935, formada per l´Hotel Spa Terraza (85 habitacions), 1935 Hotel & Apartaments (20 places hoteleres i 14 places d´apartaments), el càmping Salatà, i Apartaments Terraza, amb apartaments a Figueres i a Roses. El grup té un centenar de treballadors i disposa en total d´unes 1.200 places d´allotjament.


Cullera convertix la música en producte turístic | Cullera\nCullera és un dels municipis pioners de la Comunitat Valenciana que s'ha adherit a la nova iniciativa impulsada pel Consell per a promocionar la música com a producte turístic. Es tracta de Mediterranew Musix, la marca sota el paraigua de la qual s'agrupen els esdeveniments musicals valencians per a projectar-se i reforçar el seu paper com a reclam de visitants.\nL'alcalde de Cullera, Jordi Mayor, va rebre este dijous un reconeixement a la labor de l'ajuntament per la seua tasca de promoció de les activitats musicals com a experiència turística. L'acte va tindre lloc en Fitur, la fira internacional de Turisme més important del planeta on Cullera està present.\nTambé el Medusa Sunbeach Festival va ser premiat pel Govern valencià com un dels grans festivals de la Comunitat Valenciana que en tan sols quatre edicions ha aconseguit posicionar-se entre els més importants en el panorama musical europeu. Un dels seus socis, el cullerenc Andreu Piqueras, fou l'encarregat d'arreplegar el guardó de mans del president de la Generalitat, Ximo Puig.\nMayor ha assenyalat que Cullera aposta molt fort per la música amb esdeveniments que abasten tot l'any. En eixe sentit, destaca la celebració dels dos certàmens nacionals, el 'Ciutat de Cullera' —el més antic d'Espanya en la seua categoria— i el de Bandes de Cinema, que no té parangó en el món.\nA part, el Cicle de Concerts d'Hivern constituïx la programació musical amateur més ambiciosa del país amb dos de les grans bandes europees com a protagonistes, la Societat Ateneu Musical de Cullera i l'SMI Santa Cecilia.\n«Som terra de música i hem tingut l'habilitat de convertir eixa senya d'identitat en un producte que atrau a visitants. En els certàmens reunim a més de 1.200 persones i el festival Medusa és ara com ara el més multitudinari del país en la seua categoria amb centenars de milers d'assistents», posa en valor l'alcalde.\n«A part, hem apostat fort per ampliar les actuacions musicals en les Festes Majors i hem creat nous espais com el Cullera Festival Marítim de música en valencià, que enguany amb l'actuació de Txarango s'espera que bata rècords d'assistència. Crec que Cullera, les seues societats musicals i els emprenedors hem sabut vore en la música un producte que ens diferencia i que té un públic fidel i açò és motiu d'orgull per a tots», ha remarcat la màxima autoritat local.\nL'activitat de Cullera contínua hui en Fitur amb dos showcookings en els quals la ciutat donarà a conéixer al públic assistent la Paella de Cullera i el licor d'arròs de Cullera, dos productes basats en la filosofia de KM 0 que impregna la identitat culinària de la ciutat.


IE Besalú: VISITA A L’EXPOSICIÓ DE FOTOS A SANT JULIÀ\nper Reporter de CS de l'IE Besalú (PROF) - dimarts, 17 octubre 2017, 12:56\nEl passat dimarts, 26 de setembre, els alumnes de Cicle Superior vam anar a l'església de Sant Julià a visitar una exposició de fotos antigues de l'escola. Va ser divertit mirar aquelles fotos i veure com anaven vestits i pentinats els alumnes que hi sortien, en algunes es veien amb un aspecte molt diferent al nostre. De cop se sentia “mira, mira, quin pentinat!” o “quins pantalons que porta!”.... Va ser curiós perquè alguns de nosaltres hi vam poder veure els nostres pares o mares quan anaven a l'escola; però aquestes fotos ja no eren tan antigues i no es veien tan diferents.\nTambé hi havia fotos d'algunes manifestacions i de festes celebrades fa molt de temps.


L'Informatiu - L'Ajuntament dona suport a la vaga mundial pel clima\nL'Ajuntament dona suport a la vaga mundial pel clima\nAquesta trobada té la missió d’accelerar la implementació de l’Acord de París sobre Canvi Climàtic, que detalla exactament les mesures que cal prendre per detenir l’alteració del clima i invertir el seu impacte. Organitzacions juvenils, ambientals i col·lectius de la societat civil de països arreu del món han fet una crida a donar suport a la vaga, perquè l’emergència climàtica afecta a totes les persones del món. El moviment vol ser una xarxa per aportar solucions a aquest repte i per exigir justícia ambiental i intergeneracional, un futur i pressionar les administracions a actuar amb responsabilitat enfront la crisi climàtica.\nEl Consistori perpetuenc ha fet una crida a la ciutadania a afegir-se a la mobilització per tal que la participació a l’acte central de Barcelona sigui multitudinària i la repercussió d’aquesta iniciativa sigui la més gran possible, segons ha detallat el regidor de Canvi Climàtic i Transició Energètica, Sergi Hernández. “Des de l’Ajuntament, fem una crida a la ciutadania per a assistir a la mobilització central de Barcelona per tal d’aconseguir la màxima repercussió i visibilitat possible, tot i així ens mantenim expectants a organitzar accions de concentració en coordinació amb les institucions municipalistes de referència, com la Diputació de Barcelona i la Federació de Municipis”, ha afegit el regidor.\nProposició per declarar l’estat d’emergència climàtica\nL’Ajuntament de Santa Perpètua de Mogoda està treballant una proposició per declarar l’estat d’emergència climàtica, segons ha avançat Sergi Hernández. “El planeta es troba en greu perill, segons alerten els darrers informes sobre la biodiversitat i escalfament global i cal posar remei amb urgència”, ha manifestat el regidor que ha explicat que la proposició es treballarà amb el Consell Municipal de Medi Ambient. “En aquesta lluita, que és irreversible, les administracions locals tenim un paper clau tant pel que fa a la formació, l’educació i la informació com en el fet d’assumir un compromís real, vinculant i ambiciós per fer front a aquesta crisi”, ha argumentat Hernández que ha explicat que la reducció de gasos d’efecte hivernacle, l’abandonament dels combustibles fòssils, l’aposta per energies 100% renovables i la reducció a zero de les emissions netes de carboni amb urgència són algunes de les indicacions per limitar l’escalfament global i combatre aquesta crisi ecològica. Sergi Hernández ha assenyalat algunes accions que ja s’estan duent a terme al nostre municipi com són els programes del vehicle elèctric i mobilitat sostenible i d’eficiència energètica. En aquest sentit, ha recordat les 78 accions incloses en el Pla d’Acció d’Energia Sostenible (PAES).\nD’altra banda, el regidor també ha avançat que l’Ajuntament està treballant en l’adhesió municipal al projecte de la Fundació Savia que impulsa la creació de la institució del Defensor/a de les Generacions Futures, al qual està adherida des del mes de juny l’entitat local Residu Zero.


musulmans | Dades de Catalunya\nIbn Aisa, Muhammad\n(País Valencià ?, segle XI – segle XII)\nGeneral almoràvit. Fill de Yusuf ibn Tasfin. Conquerí Aledo i Múrcia, d’on fou nomenat valí (1092-1115).\nUn grup de notables valencians li oferí el govern per tal de destronar al-Qadir (1092), però no ho aconseguí (bé que envaí Dénia, Xàtiva i Alzira), així com tampoc d’ajudar la ciutat durant el setge del Cid.\nComandà les forces almoràvits que sortiren de València (1114) cap al Llobregat i foren derrotades pels catalans al congost de Martorell.\nAquesta entrada va ser publicada a Biografies i etiquetada militars, musulmans, País Valencià el 18 Mai, 2022 per DadesCat.\nSobrenom àrab del comte Sunifred I d’Urgell.\nAquesta entrada va ser publicada a Biografies i etiquetada comtat Urgell, musulmans, pseudònims el 28 Agost, 2021 per DadesCat.\nAlï ibn Mugahid\n(País Valencià ?, segle XI)\nRei de Dénia (1044-76). Fill i successor de Mugähid.\nFou tolerant amb els súbdits cristians i mantingué bones relacions amb el comtat de Barcelona.\nFou derrotat pel rei Ammad I al-Muqtadir de Saragossa, que s’annexionà el regne.\nAquesta entrada va ser publicada a Biografies i etiquetada musulmans, País Valencià, reis/reines forans/nes el 28 Agost, 2021 per DadesCat.\nAbü Yahya Muhammad ibn Ali ibn Abi Imran al-Tinmalali\n(Illes Balears, segle XII – v 1229)\nDarrer valí independent de Mallorca (1208-29).\nResistí inútilment a la conquesta catalana dirigida per Jaume I, i, fet presoner, morí a causa de les tortures sofertes.\nAquesta entrada va ser publicada a Biografies i etiquetada Illes Balears, musulmans, reis/reines forans/nes el 15 Agost, 2021 per DadesCat.\nAbü Sa’ïd ‘Abd al-Rahmän\n(País Valencià, segle XIII)\nNoble àrab. Conegut a les cròniques cristianes per moro Seit o Zayd. Reconegué la superior autoritat del califa almohade, però quan Jaume I de Catalunya-Aragó inicià la conquesta de les terres valencianes, Abu Sa’ïd s’afanyà a declarar-se tributari seu (1226).\nVers 1229 el murcià Ibn Hud li prengué Dénia, Xàtiva, Alzira i Bairén, i el 24 de gener de 1229 Zayyan ibn Mardanis l’expulsà de la ciutat de València.\nMitjançant tractats signats el 1229, 1232 i 1236, Abu Sa’id refugiat a Sogorb, s’acollí a la protecció de Jaume I, a qui acabà cedint tots els castells i rendes que encara li restaven a la zona septentrional del regne de València.\nAquesta entrada va ser publicada a Biografies i etiquetada musulmans, nobles el 15 Agost, 2021 per DadesCat.\nAbü ‘Abd Alläh Muhammad\n(Illes Balears, segle XIII)\nCadí de Menorca. Restà com a sobirà de l’illa en esfondrar-se el poder almohade.\nEn reprendre Jaume I la campanya de Mallorca, aconseguí que Menorca no fos conquerida signant el tractat de cap de Pera (1232), per mitjà del qual l’illa restava dins la influència catalana.\nFou destronat el 1234 per Abu ‘Utman Sa’Id ibn Hakam (Illes Balears, segle XIII) Noble. Intervingué en la negociació del tractat de cap de Pera (1232). El seu fill i successor fou:\nAbü ‘Umar ibn Hakam ibn Sa’ïd (Illes Balears, segle XIII) Noble. Quan l’illa de Menorca fou conquerida per Alfons II de Catalunya-Aragó (1287), obtingué permís per a traslladar-se a Ceuta amb la seva família.\nAquesta entrada va ser publicada a Biografies i etiquetada Illes Balears, musulmans, nobles el 15 Agost, 2021 per DadesCat.


Armonia Pension Ios Chora Grècia - Ofertes d'hotels amb els MILLORS DESCOMPTES EN LÍNIA\nTant si es tracta d'un viatge de plaer com si és de negocis, Armonia Pension és una elecció d'allotjament magnífica quan visiten Ios Chora. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Armonia Pension, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, express check-in/check-out, magatzem d'equipatge, Zones públiques amb Wi-Fi.\nGaudiu de les comoditats d'alta gama com ara aire condicionat, balcó/terrassa, aparell de televisió LCD/pantalla de plasma, caixa forta a l'habitació, articles de tocador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Armonia Pension és un lloc ideal d'estada pels viatgers que busquin encant, comfort i facilitat a Ios Chora.\nTots els tipus de viatgers (50) Parelles (36) Viatgers en solitari (4) Famílies amb infants grans (1) Grups (10)


TEDxGràcia. Parlar per compartir | Clàudia Rius\nTEDxGràcia. Parlar per compartir\nQuè tenen en comú la zumba i l’atur juvenil? La resposta la saben tots els assistents de TEDxGràcia, la jornada de conferències que ha acollit la biblioteca Jaume Fuster a Gràcia aquest cap de setmana. L’esdeveniment volia difondre idees que contribuïssin a millorar el món i, en aquest cas, la ciutat de Barcelona.\nEls organitzadors i ponents de TEDxGràcia al final de la jornada | Foto: Clàudia Rius\nParlar. Parlar per explicar. Parlar per convèncer. Parlar per transmetre. Parlar per sumar. Parlar per ensenyar. Parlar per compartir. I malgrat tot, parlar i només parlar; aquesta és la base principal del projecte TEDxGràcia, una jornada de conferències sota la marca TED que ha tingut lloc aquest cap de setmana a Barcelona. Encara no era l’hora d’entrar que la gent ja s’esperava a les portes de la biblioteca Jaume Fuster de Lesseps, a Gràcia, molts d’ells moguts per la curiositat i les ganes de sentir missatges inspiradors dels ponents de l’esdeveniment. A dins, un escenari amb una pantalla, dues cadires, una bicicleta i les lletres TEDxGràcia impreses en tres dimensions esperen a que l’auditori s’ompli. I s’omple.\nAra només falta que comenci a córrer la veu. Aquesta és l’eina principal de les ponències, que de vegades s’ajuden amb una presentació PowerPoint. L’encarregada de trencar el gel és la Núria Jar, sota el lema “El bestseller del cerebro”. Ella és periodista i s’ha centrat en la ciència. Destaca el paper de Santiago Ramón i Cajal, premi Nobel que a finals del segle XIX va investigar la neurociència a Barcelona: “Per molt que hàgim avançat, no hi ha cap investigació més revolucionària que la seva”. El futur de la neurociència passa per cartografiar el cervell, crear “el google maps del cervell humà”. Les xerrades toquen diferents temes, però totes elles pretenen transmetre un punt de vista optimista, inspirar als assistents, transmetre idees i compartir projectes.\nDurant tota la jornada es van intercalant vídeos de conferències TED junt amb xerrades en directe com ara la de Javier Batanero, “La fuerza del apoyo”; Edu Forte, “Cómo viajar en globo y otros consejos para inconformistas” o una esplèndida Helena Gonzalez, amb “¿Dónde está mi dinosaurio?”, que va fer riure i pensar al públic gràcies a la bona oratòria d’aquesta doctora en Biomedicina, també escriptora i fundadora de Clowntífic. A l’equador de la jornada, els assistents van gaudir d’una mitja part amb càtering inclòs. Ells, però, van aprofitar sobretot per fer contactes, xerrar amb persones noves i compartir projectes i idees. En resum: fer networking, un concepte molt repetit durant tot l’acte TEDxGràcia, que es basa en assistir a activitats per crear una xarxa de contactes professionals i descobrir iniciatives de negoci.\nDues de les xerrades que es van endur més aplaudiments van ser “Apostar por el talento joven”, d’Eugenia Gargallo, i “El color de la calle”, de Marc Garcia. Gargallo és cofundadora i directora d’Inspira-t, una associació sense ànim de lucre que pretén arribar a joves que estan a l’atur per “ajudar-los a trobar la seva inspiració i iniciar un projecte propi, en comptes de quedar-se a casa queixant-se del país i la crisi”. La seva conferència començava amb la pregunta següent: què tenen en comú una sessió de zumba i l’atur juvenil? Eugenia Gargallo explica que els joves espanyols han crescut amb “la banda sonora de la crisi i porten una motxilla plena de ‘nos’”. La directora d’Inspira-t fa una crítica als cursos de formació, que estan fets des d’un punt de vista adult que, segons declara ella, no es posa en el lloc dels joves. Innovar des de l’empatia, aquest és el quid de la qüestió. Per cert, sobre la zumba i l’atur juvenil, el paral·lelisme que hi troba és que una persona que es vol posar en forma i no li agrada fer esport, troba en la zumba una forma entretinguda de fer exercici i passar-s’ho bé, tal com Gargallo vol que passi amb la vida laboral dels joves.\nSota el títol “El color de la calle”, Marc Garcia explica el seu projecte relacionat amb l’art urbà. Ell va començar a fer grafittis amb el seu germà per diversió, i com que estava prohibit es veien perseguits per l’ajuntament de Barcelona. Malgrat això, ells van tirar endavant la iniciativa “murs lliures”, en la qual pretenien augmentar la qualitat artística de les pintures urbanes de la ciutat. “El 2009 vam acabar a la presó”, diu el Marc, mentre el públic se sorprèn; “per participar en un mural participatiu amb els presos”, el públic respira alleugerit i riu. El conferenciant explica com es va sentir a l’ajudar als convictes a imaginar i crear un mural. El resultat va ser molt positiu; tant, que els presos no van voler dibuixar-hi un altre disseny a sobre, tal com estava planejat. “Van sentir seva la paret que els privava de llibertat”, explica el Marc Garcia, “i ens van ensenyar que un espai pot convertir-se en una propietat i que un grup pot convertir-se en una comunitat gràcies a l’art urbà”. I és que el més interessant d’aquest projecte no és el resultat final sinó el procés creatiu. El Marc acaba motivant als assistents perquè mirin al seu voltant quan surtin al carrer, perquè estaran a “la galeria més gran del món: el carrer”.\nJabu Morales tancant la jornada acompanya del seu guitarrista | Foto: Clàudia Rius\nTEDxGràcia continua amb ponències com ara “¿La creatividad me da una habilidad o una habilidad me da la creatividad?” del xilè Alejandro Valdebenito; o “Depende de ti”, de Maria José Caballero, directora de campanyes de Greenpeace. Anteriorment s’han dut a terme dos sortejos: el d’una bicicleta que la marca Chycle ha personalitzat especialment per l’esdeveniment TEDxGràcia, i el de dos cursos per a l’escola SexAcademy. L’esdeveniment acaba amb música en directe de la cantant Jabu Morales, de Brasil, i una barra lliure per brindar per la jornada. Alex Romaní, organitzador, explica content que “la gent estava molt agraïda, no només per les ponències sinó per la tasca de l’organització”. Sobre el futur de TEDxGràcia, l’Alex afirma que “volem fer una tercera edició i ens agradaria que fos menys formal, que se centrés més en els artistes del carrer”. Així doncs, després del merescut descans, tornarà a ser el torn dels organitzadors per plantejar-se reptes nous. Parlar per repetir. Parlar per créixer. Parlar per consolidar-se. I és que portes endins o portes enfora, l’essència de TED és aquesta: parlar.


Sensecultura: un compte d'Instagram mostra la precarietat del sector pel tancament\nTreballadors culturals alçant pancartes contra el tancament\nL'actriu i fotògrafa Júlia Cortina ha fet un recorregut per diferents llocs de Catalunya per donar veu als treballadors de la cultura que s'han quedat sense feina\n13/11/2020 - 16.48 Actualitzat 14/11/2020 - 13.33\nEl compte d'Instagram Sensecultura neix, segons explica la seva creadora, de "la impotència i les ganes de deixar constància de la situació cultural actual arreu del territori". I és que el sector cultural ja porta des del 30 d'octubre tancat i, de moment, continuarà amb les persianes abaixades fins que la Generalitat no canviï les restriccions que s'apliquen a teatres, cinemes i sales de concerts.\nLa iniciativa té per objectiu visibilitzar la precarietat en què es troben sales, projectes i treballadors després dels diversos tancaments provocats per les restriccions del coronavirus. També reivindica que són un sector segur i que no té sentit que continuïn tancats. La seva creadora, Júlia Cortina, explica a la seva publicació d'Instagram que "totes, treballadores i consumidores de la cultura, han demostrat ser segures i necessàries".\nA les publicacions de l'Instagram es poden veure treballadors culturals davant de diferents espais d'arreu del territori amb els ulls tapats i una mascareta amb una creu pintada. També porten una pancarta amb el lema: "Ens obligueu a tancar, però no ens deixarem silenciar". Una imatge que vol mostrar que la cultura és un bé necessari per potenciar l'esperit crític de la comunitat que, com defensa Júlia Cortina, ara és més necessari que mai.\nEspectacles i projectes cancel·lats\nSón diversos els treballadors del sector que s'han volgut unir a la iniciativa. És el cas de la Companyia d'Arts Escèniques Projecte Ingenu, que actua com a companyia resident a la Nau Ivanow de Barcelona. Denuncien que han hagut de cancel·lar un espectacle que havien d'estrenar i també diverses representacions que feien de gira sense tenir clar si podran trobar noves dates per reubicar-les.\nA post shared by Sense Cultura (@sensecultura)\nLa ballarina, actriu i cantant Clara Giralt, membre de SUS4Companyia, també explica que s'han anul·lat diverses funcions que tenia previstes i que, al seu torn, tampoc pot treballar donant classes a les escoles perquè també estan tancades. Això la deixa en una situació molt difícil.\nProtestes les últimes setmanes\nAquesta no és l'única iniciativa que s'ha creat des del sector per reclamar la reobertura dels espais culturals com a segurs. Les últimes setmanes s'han fet diverses reivindicacions per mostrar el rebuig a les mesures del govern contra la Covid-19.\nA Barcelona es van fer manifestacions la setmana del 2 de novembre als Jardinets de Gràcia. Actors, actrius músics i altres professionals de la cultura es van agrupar per reclamar la reobertura dels equipaments ja que asseguraven que no hi havia hagut cap contagi en espais culturals i que, per tant, no hi havia motius per seguir tancats. Les manifestacions també es van fer a altres localitats com Girona, Lleida i Tarragona.\nEl món de les arts també denuncia sentir-se decebut després que el govern declarés la cultura com a bé essencial aquest setembre i demana més suport per part de les administracions.


El govern planteja una reducció de les taxes universitàries d'un 30% en tres anys\n08/12/2018 - 21.35 Actualitzat 08/12/2018 - 22.07\nUniversitaris fent classe a la UB\nUna reducció de les taxes universitàries d'un 30% en tres anys és el que es planteja el govern. Així ho ha assegurat el secretari d'Universitats i Recerca, Francesc Xavier Grau, que ha explicat que l'impacte d'aquesta rebaixa està quantificada amb 60 milions d'euros.\nEl projecte es vol desenvolupar en tres fases, que inclouran 20 milions d'euros cadascuna per compensar les universitats i també inclourà una partida pressupostària de 15 milions d'euros per contractar personal investigador.\n"Plantegem abordar en 3 anys aquells recursos per l'increment de l'equitat del sistema de l'ordre de 20 milions cada any".\nNotícia relacionada: Professors i estudiants universitaris, en vaga per la situació laboral i les taxes\nLa incorporació de beques salaris, ha manifestat, posa "èmfasi" en els dos extrems del sistema: els ciutadans que no arriben a entrar a la universitat i els preus dels màsters.\n"Posem èmfasi en dos extrems del sistema: un seria aquelles persones, aquells ciutadans, que ni arriben a entrar a la universitat i un altre extrem en els llocs on els preus són més elevats, que és en els màsters."\nAquesta rebaixa hauria de començar a ser efectiva a partir del curs vinent si la proposta s'accepta al Consell Interuniversitari de Catalunya i si tiren endavant els nous pressupostos.


Es recullen més de 2.000 quilos d’aliments en la campanya impulsada per Maker Molins -\nEl passat dissabte 7 de novembre es va realitzar una acció de col·laboració solidària amb la iniciativa de Makers Molins, una popular entitat molinenca que s’ha mostrat molt activa arran de la pandèmia.\nDurant tota la jornada, de 9 del matí a 6 de la tarda, es van establir diversos punts de recollida on les persones interessades a participar, podien realitzar la seva aportació.\nMalgrat les dificultats actuals de poder tirar endavant la recollida d’aliments a causa de les mesures restrictives per la COVID-19, l’acollida, acceptació i participació de la gent va ser immillorable. Tant per les persones que s’apropaven a deixar aliments, com per la vintena de voluntaris que van col·laborar desinteressadament.\nTant és així que, a nivells numèrics, s’han recollit de 2.018,51 quilos d’aliments, entre els diversos productes més habituals com són: pasta, arròs, llegums, i altres secs de primera necessitat.\nComptar amb ajudes i propostes d’aquest caire ens ajuda a fer front a l’increment de famílies vulnerables, que s’ha donat arran de l’emergència, i a poder donar resposta a les seves necessitats primàries. A tall d’exemple, al Banc d’Aliments de Molins de Rei hem passat de tenir 136 famílies (febrer 2020) a 225 famílies (setembre 2020). No ens aturem i seguim treballant, estant cada cop més a prop de les persones.


Un campament per aïllar els positius de covid acompanya la verema a Juvé & Camps\nEl campament habilitat per Juvé i Camps per acollir els casos positius de covid entre els seus veremadors\nLa firma cavista defensa la "màxima prevenció" en seguretat sanitària en una collita que caurà prop d'un 70% pel míldiu\nEl campament habilitat per Juvé i Camps per acollir els casos positius de covid entre els seus veremadors | ACN\nEl sector del cava s’ha vist immers en “la verema més atípica dels últims 20 anys, com a mínim”, afirmen alguns empresaris, en una campanya que està marcada per la covid-19 i la plaga del míldiu. Una conjuntura que ha dut els cellers a buscar noves estratègies per afrontar la collita. És el cas de Juvé & Camps, que en clau sanitària ha apostat per fer tests PCR setmanals a tots els veremadors, reduir els grups de treball i instal·lar un campament per aïllar els positius de covid.\n“Vam decidir que havíem de prevenir al màxim per garantir la verema, que és el centre de la nostra matèria prima”, destaca la Consellera Delegada de Juvé & Camps, Meritxell Juvé, que calcula que el volum de raïm collit caurà gairebé un 70% a causa del míldiu. “Volíem protegir tots els treballadors, tant interns com temporals”, explica Meritxell Juvé a l’ACN, que detalla que cada setmana els prop de 40 veremadors de la companyia –una trentena són eventuals- se sotmeten a una prova PCR per controlar que no hi hagi cap cas positiu. Un test que també han de superar els treballadors de la resta de departaments de la companyia, si bé en aquest cas la prova no és setmanal i es practica només dos cops al llarg de tota la verema.\nLa producció de Juvé i Camps caurà prop d’un 70% per míldiu aquest 2020 | @juveycamps\nMeritxell Juvé destaca que les proves PCR, desenvolupades per Grífols, recordem que Scranton, un grup inversor vinculat a aquesta empresa farmacèutica va comprar una part de l’empresa, són l’element principal del dispositiu per contenir la covid. Apunta que inicialment preveien contractar 80 persones, fet que implicava un moviment de gent que inquietava la companyia. “Veient la casuística de la pandèmia que hi havia al mes de juny, vam decidir prevenir al màxim”, explica, mentre puntualitza que finalment han contractat només 30 persones perquè la producció ha caigut dràsticament pel míldiu.\nA banda de fer tests massius, Juvé & Camps ha instal·lat un campament temporal a la finca Can Rius que la companyia té a les afores de Sant Sadurní d’Anoia amb previsió d’acollir els veremadors que donin positiu de covid-19 i hagin de fer 14 dies d’aïllament. En un gran envelat, hi ha repartits quinze llits que a dia d’avui encara no s’han utilitzat. “Només hem tingut un temporer que ha donat positiu i ha preferit fer l’aïllament amb la seva família”, explica Juvé. Dins la mateixa finca també hi ha habilitat un espai de menjador, cuina i vestidors per a aquests eventuals casos positius. Són les mateixes instal·lacions que estius enrere utilitzaven els temporers per dinar i tenir un espai d’higiene, però aquest any ja no hi ha pauses de treball ni es preveuen espais comunitaris. Tota aquesta zona de la finca ha quedat reservada només per a casos d’emergència.\nPel que fa al treball a la vinya, s’ha prioritzat la contractació de treballadors de l’Alt Penedès, “per evitar múltiples procedències”. Alhora, Meritxell Juvé detalla que als grups de collita s’han reduït en nombre de membres per facilitar la logística si es detecta un positiu i calgués aïllar tots els companys. Al mateix temps, si anys enrere els veremadors feien una jornada laboral partida, de 8 h a 17 h amb una pausa per dinar, ara han creat dos torns de treball compactats i mesuren la temperatura als treballadors abans de començar. Després de tres setmanes desplegant aquest dispositiu, Juvé assegura que la valoració és “molt positiva”. “Fins ara hem evitat que hagin hagut contagis entre el personal i la verema s’ha fet perfectament”, celebra, mentre dona els objectius “per assolits completament” a falta de poc més de quinze dies per cloure la campanya al Penedès.


EL SENYOR DELS BERTINS: de desembre 2009\nBarraca al Pla de Santa Anna\nEl nom popular de barraques de vinya o barraques de pagès hauria de contemplar-se dins de l'àmbit més ampli "d'arquitectura rural realitzada amb la tècnica de la pedra seca", que engloba barraques, cisternes, marges, parets, pous i refugis de construcció similars.\nLa utilitat de les barraques és d'aixopluc, i també per guardar les eines del camp més pesades quan el camp ens queda a distància de l'habitatge. Aquestes barraques s'empraren com a refugi temporal del pagès i els animals de transport i feina davant les inclemències del temps. També s'utilitzaren per guardar els estris de conreu i per habitatge ocasional dels treballadors del camp.\nPer a la seva construcció s'utilitzaren pedres més aviat planes, posades l'una sobre de l'altra. Per falcar-ho se'n feien servir de petites, es posaven si fa no fa per filades inclinant-les una mica cap a fora per tal de poder expulsar l'aigua de la pluja. Els seus murs solen ésser molt gruixuts. Les construïren els mateixos camperols utilitzant com a únic instrument de treball la maceta, per corregir les formes de les pedres emprades en la seva construcció.\nCal considerar les barraques de vinya com veritables obres del patrimoni arquitectònic i de l'art popular dels camperols, que a mes a més de complir una funció d'utilitat, configuren el paisatge.\nSe'n troben moltes en comarques com el Bages o com el Penedès. La de la imatge concretament es troba al Pla de Santa Anna, a Sant Fruitós de Bages.


l'Esquella de la Torratxa: Zapatero, el darrer president de la Catalunya espanyola\nZapatero, el darrer president de la Catalunya espanyola\nDILLUNS, 4 D'ABRIL DE 2011 07:30 H\nPodria haver-ho estat però no. Les bones formes de José Luis Rodríguez Zapatero en prendre possessió del càrrec el 2004 deixaven una porta oberta a creure que el tarannà democràtic del nou inquilí de la Moncloa faria possible un encaix de Catalunya amb Espanya. Però el pacte d’un Estatut disminuït amb Artur Mas va abocar el procés cap un carreró sense sortida que va evidenciar que el problema seguia irresolt i que Catalunya volia -necessitava- més.\nSi algun llegat positiu queda dels mandats Zapatero és precisament aquest: l’evidència que ni amb el president espanyol a priori més receptiu amb les demandes de Catalunya es pot anar endavant en un tracte sincer amb Espanya. Les invasions competencials permanents i la necessitat de seguir mantenint un desequilibri fiscal inèdit al món ha apartat de la centralitat els qui insisteixen en buscar encaixos.\nCarme Chacón pot ser una bona dirigent per pilotar el projecte socialista espanyol des de l’oposició. Per la seva condició de catalana és possible que faci precisament el contrari: exercir com algú que ha estat exministra espanyola de defensa per tal d’evitar perdre vots a Espanya pel fet de ser catalana d’origen. És a dir, no més gestos cap a Catalunya que els sempre a mitges que va tenir Zapatero.\nQui sap si Zapatero passarà a la història com el darrer president del regne d’Espanya que va ser incapaç d’aconseguir un pacte digne amb Catalunya abans que una majoria social indiscutible de catalans optés per passar de comunitat autònoma a estat propi.


Gran èxit d’assistència a la Fira del Llibre Ebrenc i la Fira Litterarum a Móra d’Ebre | Institut Ramon Muntaner\nGran èxit d’assistència a la Fira del Llibre Ebrenc i la Fira Litterarum a Móra d’Ebre\nGran èxit d’assistència a la Fira del Llibre Ebrenc i la Fira Litterarum a Móra d’Ebre 04/06/2019\nDel 30 de maig al 2 de juny s’ha celebrat a Móra d’Ebre la 16a. Fira del Llibre Ebrenc i l’11a. Fira Litterarum d’espectacles literaris, amb un augment notable de participació respecte les edicions anteriors i el programa “Llibre Ebrenc Internacional”, organitzat per l’Institut Ramon Muntaner i la col·laboració de l’Institut Ramon Llull, que han portat una desena d’estudiants d’universitats internacionals que tenen lectorat de llengua i literatura catalana, com a novetat principal.\nLa Fira del Llibre Ebrenc ha mantingut la ubicació estrenada l’any passat, amb una carpa instal·lada a la Plaça de Dalt en què quatre llibreries del territori (Bassa de Móra d'Ebre, El Núvol de Móra la Nova, Viladrich de Tortosa i Guaix d’Amposta), a més de l’Institut Ramon Muntaner, han venut més de 2.000 volums, un 10% més de vendes respecte l’edició anterior. Al llarg d’aquests dies, la fira també ha acollit presentacions de llibres d’una trentena d’autors ebrencs, la Jornada del Llibre Ebrenc, dedicada als dietaris i llibres de memòries, o un cafè amb M. Carme Roca i Jesús M. Tibau.\nPel que fa a Litterarum, aquesta onzena edició, la primera després d’haver rebut el Premi Nacional de Cultura, ha acabat amb xifres rècord: 4.500 espectadors, un 15% més que l’any passat, a més d’obres en què s’ha penjat el cartell d’aforament complet i una vintena d’espectacles en què hi ha hagut una mitjana de més de 100 espectadors.


Dilluns, 02 Desembre 2019 18:00\nPer quart any consecutiu, Rubí celebrarà el dia de la Constitució Espanyola. A diferència dels dos primers anys i com ja va passar el 2018, la celebració consistirà en una conferència en la qual es parlarà sobre la Carta Magna.\nL’efemèride no es durà a terme el dia 6 de desembre, Dia de la Constitució, sinó que es farà el dimarts 3 de desembre i es reduirà a una conferència a càrrec de Joan Botella Corral, catedràtic de Ciència Política de la Universitat Autònoma de Barcelona. La ponència titulada La Constitució i les seves possibles reformes? Es durà terme a la Biblioteca Mestre Martí Tauler a les 19 h.\nEl Dia de la Constitució es va començar a celebrar a Rubí fa quatre anys després que el Ple aprovés una proposta del ja desaparegut grup municipal del Partit Popular.\nEn els anys 2016 i 2017 l’Ajuntament va organitzar un acte més solemne on els regidors que volien (bàsicament del PSC, del PP i de Ciutadans) van llegir articles de la Carta Magna. Tots dos anys, l’acte es va desenvolupar enmig d’un ambient molt crispat. L’any 2016, la imatge del represaliat pel franquisme Juan Martínez cremant un exemplar de la Carta Magna va obrir els informatius d’alguna televisió estatal i a més, es van produir protestes de les branques juvenils dels partits i entitats independentistes de Rubí. El 2017, la coincidència amb la campanya electoral del 21-D va donar un caire molt partidista a la celebració, amb la presència de candidats com Miquel Iceta (PSC) o Sonia Sierra (C’s).\nL’any passat va ser el primer que la celebració es va fer en aquest nou format, però això no va impedir que una quinzena de manifestants s’aixequessin dels seus seients, estripessin fulls amb la imatge de la Carta Magna i despleguessin una pancarta signada pels CDR, ARRAN i la CUP en la qual es podia llegir La Constitució del 78 no és present ni futur. La protesta va acabar amb uns minuts de tensió entre manifestants i públic.


Fa uns dies, us vam anunciar el microrelat guanyador per votació popular del Microconcurs. Teniu curiositat per saber qui ha estat la guanyadora i descobrir qui hi ha darrere del pseudònim de Petjada?\nSi dieu si, només us cal continuar llegint… doncs ahir vam tenir una agradable conversa telefònica amb la guanyadora, la Núria Barrachina Varón!\nLa Núria, procedent de Sant Boi de Llobregat, viu a Barcelona des de fa 32 anys, i sorpresa, treballa al Centre Cívic La Cadena, referent veïnal del barri de la Marina. Ens explica que es va assabentar del concurs a través del Twitter. Comenta que l’any passat va veure la convocatòria, però no es va acabar animant… Afortunadament que enguany s’ha decidit! Enhorabona!!! Reconeix que aprecia molt l’obra de la Montserrat Roig i que va trobar molt encertada i inspiradora la frase triada per començar els microrelats!\nA la Núria li agrada escriure des de ben petita i recorda amb emoció la seva participació en els premis de Sant Jordi de l’escola, i l’any que va guanyar un guardó per la lectura d’un poema.\nL’escriptura de la Núria s’apropa més a la poesia que a la prosa, i explica que li agrada principalment escriure pensaments, i ho fa sobretot a nivell personal. Comenta que darrerament s’ha animat a escriure també a partir dels escrits d’un antic company d’escola i han creat conjuntament un petit llibre.\nUna altra de les passions de la Núria són els gats, tal com podem apreciar al seu microrelat “on la Mel i el Ninu reben carícies amarades de vida amb pinzellades de nostàlgia”, que em confessa que en realitat són la Nala i en Leo, els seus gats estimats. La Núria exposa la gran sensibilitat d’aquests animals i la seva manera de comunicar, acompanyar i cuidar. I explica que curiosament, sempre que es posa a escriure a casa, els gats s’apropen i es queden al seu costat.\nHem pogut apreciar moltes virtuts de la Núria en aquesta conversa telefònica, principalment la sensibilitat, autenticitat i senzillesa que també desprèn el seu microrelat. També ens ha agradat molt saber que som companyes de professió! I encara no la coneixem personalment, però esperem poder-ho fer el dia del lliurament de premis de Relats en Femení que celebrarem el dijous 4 de març!\nUs convidem també a vosaltres a venir a aquesta cerimònia i a totes aquelles que us agrada escriure, com la Núria Barrachina, us animem a enviar els vostres relats curts per participar en la 21a edició del Premi de Relats Curts – Relats en Femení abans el 31 de gener, dia que finalitza la convocatòria!\n20 de gener de 2021 at 13:26 Respon\nTinc el plaer de conèixer a la Núria. Es sensible, simpàtica , solidària i gran persona.\nCada Nadal escriu un poema. Es un goig pero els que tenim la sort de rebre’l.\nEs una satisfacció que sigui la guanyadora del premi.